La persona propietària/posseïdora d'un animal de companyia d'identificació obligatòria té l'obligació:
• d'identificar el seu animal, i
• el cens del municipi on resideix habitualment l'animal, o
• en el Registre general d'animals de companyia.
També té l'obligació d'informar de la modificació de les dades.
Per tal d'acomplir amb aquestes obligacions, cal tenir en compte dues situacions:
• Si l'animal no duu identificació, la persona propietària/posseïdora ha de portar-lo al veterinari per a identificar-lo.
El professional veterinari li lliura el document acreditatiu de la identificació amb el qual, la persona propietària/posseïdora s'ha de dirigir a l'ajuntament on resideix l'animal per formalitzar el cens.
El personal veterinari comunica les dades al Registre.
• Si l'animal duu identificació, la persona propietària/posseïdora s'ha de dirigir a l'ajuntament del municipi on resideix habitualment l'animal, o bé a la Secció de Protecció dels Animals de Companyia amb el document de comunicació de dades i la documentació acreditativa que correspongui (vegeu l'apartat de 'Documentació'.)
La persona propietària o posseïdora d'un gos, gat o fura, ha de comunicar-ne les dades a l'ajuntament del municipi on resideix l'animal o a la Secció de Protecció d'Animals de Companyia.
Els ajuntaments podran percebre per la prestació d'aquest servei les taxes que s'assenyalin a l'ordenança municipal corresponent.
Les dades comunicades s'inclouran en el Registre general d'animals de companyia.
El Registre general d'animals de companyia és el conjunt de dades d'identificació dels animals de companyia dels censos municipals de Catalunya.
L'aplicació informàtica del Registre és l'ANICOM, a la qual tenen accés tots els municipis per fer consultes de dades del Registre i per incorporar i modificar les dades que el configuren.
La presentació del formulari i la documentació que l'acompanya, s'haurà de realitzar preferentment per via telemàtica.
En el cas que la tramitació sigui presencial, la sol·licitud, que trobareu fent clic damunt l'enllaç 'Presencialment', acompanyada de la documentació requerida, la podeu presentar als punts de tramitació indicats, o bé a qualsevol dels llocs que preveu l'article 25 de la Llei 26/2010, del 3 d'agost, de règim jurídic i de procediment de les administracions públiques de Catalunya, en relació amb l'article 16.4 de la Llei 39/2015, d'1 d'octubre, del procediment administratiu comú de les administracions públiques.
Els veterinaris col·legiats, autònoms, professionals, empreses, entitats i altres col·lectius obligats a relacionar-se electrònicament amb l'administració d'acord amb l'ORDRE PDA/20/2019, de 14 de febrer, sobre les condicions per a la posada en funcionament de la tramitació electrònica, heu de tramitar per internet.
Cal que signeu el formulari principal amb un certificat digital.
Si a l'hora de descarregar-vos el formulari us apareix un missatge d'error, seguiu aquestes instruccions.
Opció 1 tramitació via l'ajuntament:
Consulteu la web de l'ajuntament del municipi on resideix habitualment l'animal.
Opció 2 tramitació via la Generalitat de Catalunya:
A l'apartat "Documentació annexa" hi haureu d'adjuntar 'Comunicació de dades al Registre general d'animals de companyia (ANICOM) i al cens municipal per part de la persona propietària o posseïdora'.
En cas que tingueu problemes de tramitació, en primer lloc consulteu les recomanacions de l'apartat Suport a la tramitació de Tràmits gencat.
En el punt de tramitació indicat, o bé a l'ajuntament del municipi on resideix habitualment l'animal.
Podeu consultar l'estat del tràmit contactant amb la Secció de Protecció d'Animals de Companyia mitjançant la bústia [EMAIL]
L'Administració enviarà un missatge de correu electrònic amb la fitxa d'inscripció de l'animal a la persona propietària, si aquesta ha informat l'adreça de correu electrònic.